Α.Ο. Άρης Ρεθύμνου

Ο **Αθλητικός Όμιλος Άρης Ρεθύμνου** είναι αθλητικός σύλλογος με έδρα το Ρέθυμνο του νομού Ρεθύμνης στην Κρήτη. Αποτελεί το αρχαιότερο αθλητικό σωματείο του νομού Ρεθύμνης με επίσημο έτος ίδρυσης το 1928. Χρώματα του συλλόγου είναι το κίτρινο και το μαύρο. Ανήκει στη δύναμη της Ε.Π.Σ. Ρεθύμνου και αγωνίζεται στις διοργανώσεις της. Στο παρελθόν έχει αγωνιστεί στα εθνικά πρωταθλήματα της Γ' Εθνικής και Δ' Εθνικής κατηγορίας. Έδρα του αποτελεί το Δημοτικό Γήπεδο Μισιρίων, στα Μισίρια Ρεθύμνου.Έχει κατακτήσει 11 φορές το πρωτάθλημα της Ε.Π.Σ. Ρεθύμνου και 7 φορές το κύπελλο Ε.Π.Σ. Ρεθύμνου.

## Ιστορία
### Τα πρώτα χρόνια
Ο σύλλογος αποτελεί τον αρχαιότερο του νομού Ρεθύμνης και ιδρύθηκε επίσημα το 1928 με την ονομασία «**Αθλητικός Όμιλος Άρης Ρεθύμνου**» από τον αείμνηστο Παντελή Παντελιδάκη. Δυο χρόνια μετά την ίδρυση της ομάδας αποκτήθηκε ο χώρος στον οποίο αργότερα κατασκευάστηκε το γήπεδο. Ο σύλλογος στα πρώτα χρόνια έδινε σαν ανεξάρτητος πλήθος αγώνων με άλλα ποδοσφαιρικά σωματεία του νομού αλλά και άλλων νομών της Κρήτης. Στα χρόνια της Κατοχής ο σύλλογος ανέστειλε τη λειτουργία του και επανιδρύθηκε το 1946 με την ονομασία «**Εργατικός Αθλητικός Όμιλος Άρης Ρεθύμνου**», αποτελώντας παράλληλα ιδρυτικό σωματείο της νεοσύστατης Ε.Π.Σ. Ρεθύμνου.

Το 1957 ξεκίνησε η κατασκευή του γηπέδου Περιβολίων (ΤΕΙ) τα οποία ολοκληρώθηκαν μετά από τρία χρόνια, και στις 20/5/1960 (επέτειο Μάχης της Κρήτης) πραγματοποιήθηκαν τα εγκαίνια, επί προεδρία του Μάρκου Παυλιδάκη. Όμως το γήπεδο λειτούργησε μόνο για 5 χρόνια.

### Εθνικά πρωταθλήματα (1960–1980)
Αγωνίστηκε για πρώτη φορά στα 2 πρωταθλήματα της προσωρινής Γ' Εθνικής κατηγορίας τις χρονιές 1965-66 και 1966-67. Την πρώτη χρονιά τερμάτισε τελευταίος στην 10η θέση του 1ου ομίλου με αντιπάλους τους Εργοτέλη Ηρακλείου, ΠΑΟ Σαφράμπολη, Ηρόδοτο Ηρακλείου, τον συντοπίτη Ρεθυμνιακό, Ολυμπιακό Λουτρακίου, Πανναυπλιακό Ηρακλή, Παμμεσηνιακό, Πειραϊκό Ν. Φαλήρου Πειραιά και Τάλω Χανίων. Τη δεύτερη χρονιά τερμάτισε στην 7η θέση σε σύνολο 9 ομάδων με αντιπάλους τους ΑΕΚ Φαλήρου, τους συντοπίτες Ρεθυμνιακό και Ατρόμητο, Πειραϊκό Ν. Φαλήρου Πειραιά, Ηρακλή Νικαίας, Ηρόδοτο και ΠΟΑ Ηρακλείου και Τάλω Χανίων.

Ο 'Αρης γνώρισε τον υποβιβασμό στην Β’ ΕΠΣ Ρεθύμνου το 1970-71. Τη επόμενη χρονιά 1971-72 παλαιοί ποδοσφαιριστές με επικεφαλής τους Σταγάκη Μ., Σαλβαράκη Μ., Σπυριδάκη Σ. και Σκουλουφιανάκη Ν. αναλαμβάνουν τα ινία. Ακολουθησαν μεγάλες επιτυχίες, με ανόδους, πρωταθλήματα και κύπελλα της ΕΠΣΡ. Ιστορική στιγμή για την ομάδα το φιλικό παιχνίδι στο Ρέθυμνο με την Εθνική Ενόπλων στις 6/10/1976. Τις χρονιές 1979-80 και 1981-82 αγωνίστηκε στο πρωτάθλημα της Εθνικής ερασιτεχνικής κατηγορίας, κατηγορία πρόδρομος της Γ' Εθνικής.

### Συγχώνευση (1988–1992)
Το 1988 συγχωνεύεται με τον «Ταύρο Ρεθύμνου» (έτος ίδρυσης 1979) και δημιουργούν την «Αναγέννηση Περιβολίων Ρεθύμνου», από τον αείμνηστο Τσακμάκα Χρ. όπου με ενέργειες του ίδιου δημιουργήθηκε και το γήπεδο Μισιρίων. Το εγχείρημα της ένωση κράτησε μόνο 3 χρόνια καθώς το 1992 τροποποιείται το καταστατικό και η ομάδα παίρνει και πάλι το ιστορικό όνομα Άρης.

Το 1992 η Αναγέννηση κερδίζει την άνοδο στην Δ' Εθνική και παράλληλα τροποποιείται το καταστατικό της και επανέρχεται η ιστορική ονομασία «**Αθλητικός Όμιλος Άρης Ρεθύμνου**».

Τις χρονιές 1983-84, 1986-87, 1992-93, 1993-94, 1994-95, 1996-97, 1999-00 και 2003-04 αγωνίστηκε στο πρωτάθλημα της Δ' Εθνικής κατηγορίας.

### Σύγχρονη εποχή
Τις χρονιές 2014 και 2016 κατέκτησε το πρωτάθλημα της Ε.Π.Σ. Ρεθύμνου και συμμετείχε στο ερασιτεχνικό πρωτάθλημα ανόδου (2014 και 2016), χάνοντας αμφότερα την άνοδο στην Γ' Εθνική κατηγορία. Το 2016 κατέκτησε αήττητος το πρωτάθλημα Ε.Π.Σ. Ρεθύμνου, συμπληρώνοντας συνολικά 11 κατακτήσεις.

## Πρόεδροι

Διατελέσαντες Πρόεδροι Άρη Ρεθύμνου:
**1928-1959**
*1928-1930: Παντελιδάκης Παντελής (Ιδρυτής)
*1930-1959: Στεργίου Δ., Δελήμπασης Δ., Φύκιας Β., Κριτσίνης Ο., Ρεράκης Ι., Μαρούλης Ν., Πεσβάντης Κ.,Καλογεράκης Ε.
**1959- **
*1959-60 Παυλιδάκης Μάρκος
*1960-62 Καράβας Ζήσης
*1962-65 Σταματάκης Νίκος
*1965-66 Τσουρλάκης Στυλιανός
*1966-71 Δρυγιαννάκης Γεώργιος
*1971-72 Σταγάκης Μιχαήλ
*1972-74 Ανυφαντάκης Εμμανουήλ
*1974-76 Νίνος Νικόλαος
*1976-77 Παπαδάκης Μιχαήλ
*1977-78 Σαλβαράκης Μάρκος
*1979-80 Χαμαράκης Κωνσταντίνος
*1980-81 Κανδυλάκης Στυλιανός
*1981-83 Κιαγιαδάκης Στυλιανός
*1983-84 Κατσιάς Νικόλαος
*1984-86 Σαλβαράκης Μάρκος
*1986-88 Τσικινάς Χαράλαμπος
*1988-89 Ταμπουρέας Παναγιώτης
*1989-91 Παλάσσης Εμμανουήλ
*1991-92 Ρακιντζής Κωνσταντίνος
*1992-94 Παλάσσης Σπυρίδων
*1994-95 Μανιουδάκης Ευάγγελος
*1995-96 Κεραμιανός Ιωάννης
*1996-97 Σταράκης Γεώργιος
*1997-98 Μαστοράκης Ευστράτιος
*1998-00 Σταράκης Γεώργιος
*2000-01 Μελιδονιώτης Αλκιβιάδης
*2001-02 Κουκουνάρας Ευάγγελος
*2002-03 Αλυσανδράτος Γεράσιμος
*2003-05 Τσαχάκης Βασίλειος
*2005-06 Καρνιαβούρας Δημήτριος
*2006-07 Πασχαλίδης Γεώργιος
*2007-08 Τσαχάκης Βασίλειος
*2008-09 Σαββίδης Κωνσταντίνος
*2009-10 Πετρόγκονας Δικαίος
*2010-11 Νικηφόρος Βασίλειος - Καλογεράκης Γεώργιος
*2011-   Βαρούχας Εμμανουήλ

## Αξιόλογοι παίκτες
Ποδοσφαιστές που έχουν ξεκινήσει από τον σύλλογο:
*  Δημήτρης Πίττας
*  Ηλίας Μπουλιός
*  Νίκος Αναγνωστάκης
*  Γιώργος Σαλβαράκης
*  Γιάννης Μαρινάκης
*  Παντελής Χατζηδάκης

## Συμμετοχές στις εθνικές κατηγορίες
* B’ Εθνική: 1965-66
* Γ’ Εθνική: 1966-67
* Δ’ Εθνική: 1979-80, 1981-82, 1983-84, 1986-87, 1994-95, 1996-97, 1999-00
* Περιφερειακό: 1992-93, 1993-94, 2003-04

## Τίτλοι – Διακρίσεις
* **[[Ένωση Ποδοσφαιρικών Σωματείων Ρεθύμνου#Πρωτάθλημα|Πρωτάθλημα Α' ΕΠΣΡ]]**: 11 (1962, 1965, 1979, 1981, 1983, 1986, 1996, 1999, 2003, 2014, 2016)
* **[[Ένωση Ποδοσφαιρικών Σωματείων Ρεθύμνου#Πρωτάθλημα|Πρωτάθλημα B' ΕΠΣΡ]]**: 2 (1970, 1972)
* **[[Ένωση Ποδοσφαιρικών Σωματείων Ρεθύμνου#Κύπελλο|Κύπελλο ΕΠΣΡ]]**: 6 (1977, 1986, 1994,1995, 1997, 1998)
* **Super Cup**: 3 (1996, 1999, 2003)

## Εξωτερικοί σύνδεσμοι
* Επίσημη ιστοσελίδα

## Παραπομπές


Κατηγορία:Αθλητικοί σύλλογοι Ρεθύμνου
Κατηγορία:Ιδρύσεις αθλητικών συλλόγων το 1928
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1928